google/wiki40b huggingface dataset:
Celtic FC i europeisk fotball

Celtic har en lang tradisjon i europeisk fotball, fra de deltok i sin første europeiske turnering da de møtte Valencia i Messebycupen i 1962.
Celtic var den første nordeuropeiske klubb som klarte å vinne den gjeveste europacupen etter en 2–1 seier over Inter i Lisboa i 1967 med laget som fikk kallenavnet «Lisbon Lions».
I de senere årene har de stort sett deltatt i hver eneste Mesterligaturnering. I sesongen 2013/14 deltok klubben i sin 50. europeiske turnering.
Edward Hyde, 1. jarl av Clarendon

Liv og virke

Hyde satt i det såkalte lange parlamentet hvor han først tilhørte opposisjonen mot kong Karl I. Han bevegde seg med tiden over på rojalistenes side, støttet den engelske statskirkens sak og motsatte seg henrettelsen av kongens fremste rådgiver, Strafford Thomas Wentworth, jarlen av Strafford. Etter 1641 ble Hyde uformell rådgiver av kongen. Under den engelske borgerkrigen tjenestegjorde Hyde i kongens råd som finansminister. Han var en av de mer sparsommelige profilene i rojalistenes leir. I 1645 hadde hans avstand til kongen økt og han ble utpekt til å våke over prinsen av Wales, den kommende Karl II. Sammen med prinsen flyktet han på kongens ordre til Jersey i 1646.
Hyde var ikke delaktig i Karls forsøk på å gjenerobre tronen fra lordprotektoren Oliver Cromwell i årene 1649 og 1651. I denne tiden begynte Hyde å skrive borgerkrigens historie. I 1651 ble han gjenforent med kongen i hans landflyktighet og ble på nytt hans viktigste rådgiver. I 1658 ble han utnevnt til rikskansler av kongen. Da monarkiet ble gjenopprettet i 1660 fulgte Hyde med kongen tilbake til England og fortsatte i posisjonen som rikskansler. Han kom den kongelige familien nær ved at hans datter Anne Hyde ble gift med kongens bror Jakob Stuart, som senere skulle bli den neste kongen av England.
I 1660 ble Hyde adlet som baron Hyde av Hindon i grevskapet Wiltshire og fikk året derpå titlene viscount Cornbury og jarl av Clarendon. Han tjenestegjorde som rektor på University of Oxford i tiden mellom 1660 og 1667. Det er ofte antatt at lordkansleren Clarendon var opphavsmann til Clarendon Code, en oppsetning på fire lover som bevarte regentens overhøyhet over statskirken. Han hadde dog ikke så mye med lovtekstenes framstilling å gjøre, og var faktisk kritisk til store deler av innholdet. At den ble oppkalt etter ham hadde sin årsak at han var den fremste ministeren.
I 1663 var jarlen av Clarenden en av åtte som fikk hver sin del av provinsen Carolina i Nord-Amerika å styre over som eiere, Lord Proprietors. Imidlertid kom han i økende grad i unåde hos kongen. De militære nederlagene under den andre anglo-nederlandske krig, som varte i tiden 1664–1667, førte til at han kom i konflikt med parlamentet som ga ham skylden for krigen og deretter skylden for den freden som til sist ble undertegnet i den nederlandske byen Breda. Clarendon ble stilt for riksrett, delvis for åpenbare brudd mot habeas corpus som å sende fanger ut av England til blant annet Jersey, og holde dem der uten mulighet til å få sin sak i en domstol. Resten av sitt liv tilbrakte Clarendon i landflyktighet hvor han fortsatte sitt arbeid med historien om den engelske borgerkrigen. 
Han døde i Rouen den 9. desember 1674. En kort tid etter hans død ble legemet ført tilbake til England og han ble gravlagt i Westminster Abbey.
Eventyrbånd

Eventyrbånd var eventyrpakker med produksjoner av Walt Disney Company som ble utgitt på 1980- og 1990-tallet av Serieforlaget Hjemmet AS. Pakkene inneholdt kassetter eller cd-er med innleste eventyr og et lite hefte med tekst og illustrasjoner til eventyret. Eventyrbåndene var særlig beregnet på barn som ikke hadde lært å lese ennå, og det kom en spesiell plingelyd som signal når de skulle bla om til neste side i heftet.
Den første utgivelsen i serien var Bambi, som ble innspilt i oktober 1982. En rekke kjente norske skuespillere ga sine stemmer til disse produksjonene og noen av de flittigst medvirkende var Harald Mæle, Anders Hatlo, Linn Stokke, Mari Maurstad, Øystein Wiik, Liv Bernhoft Osa, Magnus Nielsen, Ivar Nørve, Unni Bernhoft, Kjersti Døvigen, Oddbjørn Tennfjord og Unn Vibeke Hol.

YouTube

Noen få eventyrbånd kan i dag ses på YouTube.
Nollywood

Nollywood kalles den nigerianske filmindustriens hovedsted i Lagos. Nigeria har verdens tredje største filmindustri etter Bollywood og Hollywood. Det antas at det i Nollywood omsettes for omkring 2 milliarder US-dollar årlig (2005). Filmene spilles inn på DVD og VCD og selges eller leies ut. De spilles gjerne inn på engelsk for at alle grupper i Nigeria og andre land i Afrika skal kunne se dem. Det spilles inn rundt 200 filmer per måned, noe som gjør Nollywood til verdens mest produktive filmmarked. Filmene er kjærlighets- og hevndrama, men behandler også diktatur og korrupsjon.
Senatorvalget i Connecticut 2012

Demokratenes primærvalg

Chris Murphy vant primærvalget over Connecticuts tidligere innenriksminister Susan Bysiewicz. Han fikk 67,4 prosent av stemmene mot Bysiewicz' 32,6 prosent.

Republikanernes primærvalg

I republikanernes primærvalg sto det mellom tidligere kongressrepresentant Chris Shays og forretningskvinnen Linda McMahon. McMahon var også republikanernes kandidat under senatorvalget i Connecticut 2010. hvor hun hadde brukt 50 millioner dollar av sine egne penger.
McMahon fikk 72,7 prosent av stemmene i primærvalget, mor Shays 27,3 prosent.
Grand Café

Grand Café er en kafé tilhørende Grand Hotel i Oslo. Kafeen åpnet i 1874 med inngang fra Rosenkrantz' gate. 
I juni 2015 ble det kjent at kafeen skulle legges ned den 1. september 2015. Årsaken var store underskudd i både kafeen og hotellet. Kafeen åpnet igjen 24. oktober 2016 etter oppussing.
Kafeens interiør og kunst er kjennemerker. Opprinnelig var veggene dekket med speil, det var marmorbord og plysjtrukne møbler. I 1929-30 ble kafeen ominnredet og fikk sine kjente veggmalerier av Per Krohg. Det største viser en rekke kjente forfattere, kunstnere og sentrale personer som holdt til på Grand Café i bohemtiden på slutten av 1800-tallet. Blant dem som er avbildet på maleriet er Hjalle Lie, Christian Michelet, Christian Fritzner, Frits Thaulow, Kalle Løchen, Hans Jæger, Edvard Munch, Christian Friele, Amandus Schibsted, Olaf Mørch Hansson og Johan Selmer. 
Videre finnes malerens mor, tante og far, Oda Krohg, Alexandra Thaulow og Christian Krohg, og dessuten Edvard Diriks, Lars Holst, Amund Helland, Gerhard Munthe, Jørgen Brunchorst, Bjørnstjerne Bjørnson, Oscar Preuthun, Carl Thaulow, Mathias Skeibrok, Ludvig Skramstad, Ivar Aasen, Thorvald Meyer, Bille Aubert, Sigfried Løvenskiold, Ludvig Bergh, Sigbjørn Obstfelder og Henrik Ibsen på vei inn gjennom døren.
Cymothoe

Utseende

Middelsstore (vingespenn 40-70 millimeter), bredvingede, ofte ganske fargerike sommerfugler. Artene i denne slekten viser en rekke ulike farger og mønstre. Blant de mest oppsiktsvekkende er en rekke arter der oversiden er ensfarget skarpt rød eller oransje.

Levevis

Diise sommerfuglene lever i skog, gjerne regnskog. Larvene lever på ulike busker og trær. Registrerte verts-slekter inkluderer Rawsonia og Kiggelaria (Achariaceae), Fernandoa og Kigelia (Bignoniaceae), Vismia (Hypericaceae), Dovyalis (Salicaceae) og Rinorea (Violaceae).
De voksne sommerfuglene oppsøker gjerne solbelyste flekker mellom trærne.

Utbredelse

Slekten er utbredt i Afrika.
Aleksandr Zjilkin

Aleksandr Aleksandrovitsj Zjilkin (russisk: Александр Александрович Жилкин) (født 26. august 1959 i Tsvetnoje, Russland) er den russiske oblasten Astrakhans guvernør. Han ble fungerende guvernør 17. august 2004, og var det til 2. november, da Aleksandr Glazkov overtok. Zjilkin fikk makten igjen 23. desember. Han er gift, og har to døtre.
DEFCON

Historie

Etter at NORAD ble grunnlagt, brukte den militære kommandoen vanlige nivåer som minimalt, middels og maksimalt med 8 beredskapsnivåer. F.eks, det maksimale nivået hadde 2 beredskaper kalt: "Air Defense Readiness" og "Air Defense Emergency". I oktober 1959 informerte JCS NORAD at Canada og USA hadde inngått en avtale om å sette beredskaper til styrkene til NORAD høyere opp hvis det blir internasjonal spenning.  Etter at avtalen ble iverksatt, presenterte JCS et nytt beredskapsnivå med "DEFensive readiness CONditions" (DEFCON). Det nye DEFCON-systemet hadde Alpha Bravo Charlie Delta for DEFCON 3 og 4. Også et ekstra nødsituasjons nivå høyere enn DEFCON 1 med to beredskapsnivå "Air Defense Readiness" og "Air Defense Emergency" med treningsnivå for øvelser kalt "Hot box" og "Big nose".

DEFCON 3 og 2

Under Cubakrisen i oktober 1962 da Sovjetunionen plasserte MRBM- og IRBM-atomvåpen på Cuba, satt president John. F Kennedy det amerikanske militæret verden rundt til DEFCON 3. 
24. oktober ble Strategic Air Command (SAC) satt til DEFCON 2 mens resten av det amerikanske militæret ble på DEFCON 3. SAC forble på DEFCON 2 frem til november.

11. september og Gulfkrigen

Under Gulfkrigen i 1991 under operasjon "desert storm" ble USAs militære styrker satt til DEFCON 3
Under angrepene 11. september 2001 ble USAs militære styrker satt til DEFCON 3 av forsvarsministeren og ble beordret om å være klar til å gå til DEFCON 2 om nødvendig.
David Kikoski

Biografi

Kikoski ble født i New Brunswick, New Jersey, og lærte å spille piano av sin far, som han spilte med i barer da han var tenåring. Han studerte ved Berklee College of Music i begynnelsen av 1980-årene, deretter flyttet til New York City i 1985, der han senere trurnerte og spilte inn musikk med Roy Haynes (fra 1986), Randy Brecker (1986-88), Bob Berg (1988), og Billy Hart (1989). Han har også spilt eller som er tatt opp med George Garzone, Barry Finnerty, Red Rodney, Craig Hendig, Ralph Moore, Didier Lockwood, Joe Locke, Olivier Ker Ourio og Mingus Big Band. Kikoski vant i 2011 en Grammy Award med Mingus Big Band for Det Beste Live-Jazz Ensemble Album, "Live at the Jazz Standard". Han ble også nominert til en Grammy med Roy Haynes for albumet ''Birds of a Feather''.
Kikoski har vært bosatt i Jersey City, New Jersey.
Sersjant York

Handling

Alvin C. York (Gary Cooper) forsørger sin mor og sine to søsken på en liten og mager jordeiendom i Nord-Tennessee. Han er en god skytter og tilbyr jevnt et ekstra innslag i det ellers fattige kostholdet. Men Alvin har lett for å drikke seg full, og hans voldelige atferd kan gå ut over naboen. Han blir etter hvert forelsket i ei jente ved navn Gracie (Joan Leslie) og for å skaffe seg midler til å kjøpe et lite stykke jord, arbeider han dag og natt. Men han blir rundlurt av en bedragersk jordeier.
Gracies gode innflytelse på Alvin gjør ham mottagelig for pastor Piles (Walter Brennan) formaninger. Alvin nekter å melde seg til krigstjeneste, men etter en samtale med major Buxton (Stanley Ridges) skjønner han at det er galt. Han blir våren 1918 sendt over til Frankrike. Alvin deltar i Meuse-Argonne-offensiven og tar sammen med seks kamerater 132 tyskere til fange. Etter freden hylles han som en krigshelt, og han trekker seg tilbake til sitt enkle liv i Tennesee med Gracie.
Weston-super-Mare

Beskrivelse

Navnet Weston kommer fra angelsaksisk west tun, «vestlig bosetning». Den beskrivende delen er uvanlig, da man har beholdt middelalderlatinens form, som betyr «over havet», men uttalen er endret. Super ble rett og slett lagt til for skille den fra mange andre bosetninger som heter Weston i bispedømmet.
Byen vokste i viktoriansk tid, da det ble populært å reise på ferie til sjøen. Sammen med Burnham-on-Sea tjente Weston på beliggenheten, nær Bristol, Bath og det sørlige Wales. Da jernbanen kom, begynte tusenvis av turister å komme til byen for kortere opphold. Birnbeck Pier ble ferdigstilt i 1867 for å gi et tilbud til alle de besøkende i form av spillehaller, teservering, tivoli og et fotostudio.
Den nye piren betød at mange besøkende ikke kom inn i sentrum. De startet derfor byggingen av Grand Pier, som ble åpnet i 1904 nær hovedgatene. Den var opprinnelig tenkt å bli 2,4 km lang. Den står fortsatt i forkortet form, men musikkteatret som sto på den ble erstattet av kafeer og forskjellige underholdningstilbud. Den 28. juli 2008 brant den ned til grunnen.
Etter den første verdenskrig kom det anlegg beregnet på turistene, som en vinterhage og paviljong, et utendørs svømmebasseng og en flyplass. Under andre verdenskrig ble mange som var evakuert fra andre steder innkvartert i byen. Weston ble bombet flere ganger, og deler av sentrum ble skadet.
Etter krigen kom en nedgangstid for Weston, såvel som for andre kystbyer. Etterhvert kom tilbudene om billige utenlandsreiser, og med nedleggelser i forskjellige industrivirksomheter kunne færre arbeiderfamilier, som de fra gruvebyene i Wales, reise på ferie. Flere industrinæringer etablerte seg i byen, blant annet flyproduksjon. Med motorveien M5 i nærheten ble transportmulighetene bedret, og byen har fått flere industribedrifter, og mange innbyggere pendler til Bristol.
Turisttrafikken har aldri helt blitt borte, og sørger fortsatt for en del arbeidsplasser i Weston. Et helikoptermuseum, et maritimt opplevelsessenter og en miniatyrjernbane gir nye tilbud til besøkende.

Kjente personer

Blant kjente personer fra Weston-super-Mare er John Cleese, Jeffrey Archer og Jill Dando. Og Richie Blackmore.
Xiping (Zhumadian)

Xiping (kinesisk: 西平县; pinyin: Xīpíng Xiàn) er et fylke i provinsen Henan i Folkerepublikken Kina. Det ligger under byprefekturet Zhumadian.
Fylket hadde 822 574 innbyggere i 1999.

Kulturminner

Jernessen i Jiudian (酒店冶鐵遺址, Jiǔdiàn yětiě yízhǐ) og Baoyantempelets pagode (寶嚴寺塔, Bǎoyán sì tǎ) er oppført på Folkerepublikken Kinas liste over kulturminner.

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Rhino Records

Rhino Records er et amerikansk plateselskap eid av Rhino Entertainment.
Rhino startet som en platebutikk i 1973 av Richard Foos, og i 1978 ble det etablert som plateselskapet Rhino Records. De ga ut endel punkrock singler i begynnelsen, og da CD-en kom ga de ut gamle musikkalbum i nyutgivelser på CD fra midten av 1980-tallet.
I 1986 signerte Rhino en 6 års distribusjonskontrakt med Capitol Records (eid av EMI). Etter at denne gikk ut signerte de en ny avtale med Atlantic Records, og Time Warner kjøpte 50% av plateselskapet. I 1998 kjøpte de den andre halvparten.
Rhino har utgitt filmmusikk fra filmer som: Tatt av vinden, Trollmannen fra Oz, Casablanca, King Kong, Doctor Zhivago og Supermann, og de eier film og musikkrettighetene til The Monkees.
Daejeons undergrunnsbane

Utvidelser

Arbeidene med linje 2 skulle ta til i 2008, men er utsatt fordi den planlagte finansieringen er brukt på andre prosjekter.
Det har vært planlagt at linje 2 skulle bygges som en Maglevbane, lik den tyske M-Bahn eller japanske HSST.
Linje to er planlagt å være 30,5 km lang og vil være en ringbane med tre overgangsmuligheter til linje 1. Linje 3 vil være 24 km lang og gå nord-sør parallell med jernbanen, mens linje 4 vil være 9,7 km lang og vil gå nord-sør lenger vest, mens linje 5 er planlagt å være 15,6 km lang og kryse byens sentrum fra øst til vest. Samlet er det planlagt et undergrunnsbanenett på 102 km.
Li Jie (forfatter)

Li Jie (kinesisk: 李诫; pinyin: Lǐ Jiè; Wade–Giles: Li Chieh, født1065; død 1110) var en kinesiskr keiserlig forfatter og embedsmann under Song-dynastiet. Han ble i 1092 oppsynsmann med alle statlige byggeprosjekter. I dette verv fikk han runst år 1100 i oppdrag av keiseren å gjennomarbeide og utgi på nytt det statlige bestemmelser om konstruksjonsmåter og byggestandarder (Yingzao fashi). Resultatet fulfte i 1103 med en ny overarbeidet ny publikasjon av Yingzao fashi (Wade-Giles: Ying-tsao fa-shih), som er en eldste bevarte bok om kinesisk arkitektur.
Hans grav i storkommunen Longhu 龙湖镇 i Xinzheng ble i 2006 oppført på Folkerepublikken Kinas liste over kulturminner (6-267).
San Rafael (Bulacan)

San Rafael (Bayan ng San Rafael) er en kommune i Filippinene. Kommunen ligger på øya Luzon, og tilhører provinsen Bulacan. Folkemengden var på 94 655 innbyggere i 2015.
Eriphylina

Levevis

Både larvene og de voksne (imago) er planteetere som lever på trær og busker i skog.

Utbredelse

Artene finnes i Brasil, Fransk Guyana og Peru.
Mbombela kommune

Mbombela kommune er en kommune i Sør-Afrika, kommunen hadde 474 805 innbyggere i 2001. Mbombela kommune har Oslo som vennskapskommune.
Dannelsesentalpi

Dannelsesentalpien for en kjemisk forbindelse er endringen i entalpi etter dannelse av ett mol av stoffet, fra forbindelsens grunnstoffer. Symbolet for dannelsesentalpi er ΔHf. Er både reaktantene og produktet i sine standardtilstander, brukes betegnelsen standard dannelsesentlapi, med symbol ΔHf°.
Dannelsesentalpi blir målt i energi per mengde stoff, som oftest kJ/mol.
Jeanne Bøe

Filmografi

Hun har hatt roller i filmproduksjoner som:
Money back, please av Even Hafnor 2013. Kvinner & Cava av Liv karin Dahlstrøm 2015. Heddas natt av Ingebjørg Torgersen 2014. Hvem er Anton Klemp fra 2006 av Martin Lund, Cody Banks2 fra 2003, kortfilmen Røkfri fra 1999 av Pål Karlsen, Misery Harbour fra 1998 med regi av Nils Gaup, og De blå ulvene fra 1993 med regi av Morten Kolstad. Hun har også deltatt i produksjoner for TV, bl.a. som politikvinne i Deadline Torp med regi av Nils Gaup. Denne er vist på norsk NRK1, svensk SVT1 og finsk TV. Hun har vært gjenstand for en britisk teaterdokumentar på BBC 4 i 2004. I 1998 var hun Nina Kristine i TV-dramaet Offshore, i 1997 var hun Eva Ryg i Bot og Bedring. I 2016 var hun med i Anno på NRK1, sesong 2 og i Tv-serien Kampen for tilværelsen på NRK.
Hennes karriere som dramatiker startet med Siljan-spelet Maren Gulliksdatter i 2000. Dette er et historisk trekantdrama fra 1688. Hun fikk både kulturpris, Telemark fylkesstipend og ble nominert til årets Telemarking for dette arbeidet.
I 2002 startet hun produksjonsselskapet Bøes film og teater, og hun har de siste årene jobbet med film, teater og dokumentar i London.
I 2009 hadde Bøe lokal suksess med sangforestillingen «Great Grenland Girls» sammen med Nina Gromstad Hogness, Lena Barth Aarstad og Jannicke Abrahamsen.
I 2012 ble Jeanne Bøe ansatt i Alliansen, som en av de 10 første skuespillerne i landet.
Jack Bauer

Biografi

Jack Bauer er ifølge serien født den 18. februar 1966 i California som sønn av Phillip Bauer og ei mor med ukjent navn. Etter High School tok han bachelorgrad i engelsk litteraturhistorie ved Universitetet i California, og deretter mastergrad i juss. Etter å ha studert og seinere blitt en dreven soldat i den amerikanske hæren, ble han spurt om å bli med i den amerikanske spesialstyrken Delta Force og siden tilbudt en plass i den hemmelige spesialstyrken Coral Snake som er oppdiktet i serien. 
Seinere jobbet Jack Bauer et medlem av et SWAT-team i Los Angeles og deretter en stund i det stalige organet CIA før han endte opp i CTU. Mens han arbeidet i CTU fant Bauer bevis som tydet på at tre CTU-agenter aksepterte bestikkelser, noe som førte til at han mistet tillit blant kolleger.
Jack var gift med Teri Bauer og paret fikk ei datter; Kim Bauer. Etter at kona Teri ble drept av CTU-medarbeider og dobbeltagent Nina Myers, vokste det en mur mellom Kim og Jack som varte i 18 måneder. Jack mistet også kontakt med faren kort tid etter Teris begravelse.
Gjennom de første seks sesongene av serien 24 ble Jack Bauer offer for sin egen bakgrunn fire ganger. Første gang var i sesong 1 da Jack i lag med senator David Palmer og Robert Ellis var mål for Drazen-familiens jakt på hevn. Andre gang var i tredje sesong hvor Jacks tidligere kollega og tidligere MI6-agent og SAS-soldat, Stephen Saunders, forsøkte å spre et ekstremt farlig virus i USA. Den tredje gangen fant sted i femte sesong hvor Jack ble kidnappet, og senere torturert, av kinesiske myndigheter som et resultat av Jacks rolle i en hemmelig operasjon mot den kinesiske ambassaden i sesong 4. Fjerde og siste gang var i sesong 6 hvor terrorist Abu Fayed forlanger Jacks død som hevn for at Jack torturerte og drepte Fayeds bror i Beirut under en operasjon i 1999.
Tillitstap blant kolleger:  Jacks Bauers replikk fra sesong 1: «I am the last guy you want to bring something like this to. I built a case against three of our own agents for taking bribes. If there's a conspiracy inside the agency to kill David Palmer, I'll never get anywhere near it.» («Jeg er den siste du ville kommet til med noe sånt. Jeg fikk istand en sak mot tre av våre egne agenter for bestikkelser. Hvis det er et komplott i byrået for å drepe David Palmer, vil jeg ikke komme i nærheten av det.»)

Kritikk

Den populære underholdningsserien 24 har fått sterk kritikk fra flere avhørseksperter for at den stadig viser Jack Bauer som bruker brutale avhørsmetoder for å presse fienden i vanskelige situasjoner. Kritikerne mener serien med sine konstruerte situasjoner og forenklede løsninger kan villede unge mennesker som ikke skiller mellom fantasi og virkelighet, og inspirere amerikanske soldater og uerfarne avhørsledere til overdrevne handlinger og tortur.
Val Bregaglia

Dialekten i Val Bregaglia (bargajot)

Befolkningen i dalen snakker hovedsakelig (75 %) italiensk. Den lokale dialekten heter bargajot og ligner i flere trekk mer på den retoromanske dialekten putèr i nabodalen Øvre Engadin enn på andre lombardiske dialekter. Bargajot, i all hovedsak uttalen fra Soglio, ble også «eksportert» til landsbyen Bivio på andre siden av Settimopasset. En minoritet i dalen har tysk (20 %) eller retoromansk morsmål (2 %).

Reportasje fra Val Bregaglia

Fra Castasegna i Val Bregaglia har RadioTelevisiun Svizra Rumantscha laget følgende reportasje.

Reporteren har putèr-dialekt fra nabodalen Øvre Engadin.
Nordpeis

Nordpeis AS er et norsk merkevarebasert konsern med datterselskap Northstar Sp.zo.o. som eier to fabrikker i Polen.
Nordpeis er Norges største leverandør av peiser og har en betydelig markedsandel innen ovner og piper. Nordpeis er en fullsortiments leverandør av vedfyrt varme. Design og kvalitet er en av Nordpeis fremste konkurransefordeler. Hovedproduksjonen er prefabrikkerte peisomramminger laget i stålfiberarmert lettbetong. Selskapet produserer også ovner og peisinnsatser av både støpejern og platestål, og har eget anlegg for steinforedling, blant annet granitt og marmor.
Nordpeis AS har hovedkontor utenfor Drammen. Her betjenes funksjonene design, produkt, marked, salg, logistikk og administrasjon.

Historie

Nordpeis AS ble opprettet i 1990. Selskapet kjøpte opp Scandia Varme AS på Sunndalsøra i 2000. Fimaet het Nord-Interiør AS frem til 2001, da navnet ble endret til Nordpeis AS. Nordpeis AS ble kjøpt opp av det svenske industrikonsernet Nibe Industrier AB i 2005, og er idag en del av divisjon Nibe brasvärme.
VM i landeveissykling 2017 – Kvinnenes temporitt

Løypa

Først sykler man den lange runden på 21,1 km. Det er start utenfor Grieghallen før man sykler over Puddefjordsbroen og mot Solheimsviken. Og videre Løbergsveien mot Mindemyren. Og fortsetter til Paradis. Før man sykler opp Birkelundsbakken og ned Nattlandsveien mot Haukeland sykehus og inn mot Bergen sentrum og Sandviken før man sykler inn over Bryggen og mot Festplassen hvor det er mål
Steppe

Klima og jordsmonn

Klimaet er temperert kontinentalt, med kjølige vintre og varme somre. Nedbøren er sparsom i forhold til fordampingen. Jordsmonnet er oftest svartjord, og svært fruktbar. Nedbørunderskuddet gjør at næringssalter trekkes opp i det øverste jordlaget.

Vegetasjon

Steppen er for tørr til at det kan vokse trær der. Små skogholt og smale band av skog kan forekomme langs vassdrag.  I stedet dominerer grasarter, men steppen har også en rik flora av blomsterplanter, særlig av erteblomstfamilien og korgplantefamilien.
Planter som er spesielt tilpasset det tørre klimaet på steppene kalles Xerofytter .

Fauna

Opprinnelig hadde steppene store flokker av hovdyr, som den amerikanske bisonen og gaffelbukken (pronghorn) og den aurasiatiske villhesten og saigaantilopen. Bestandene av disse dyra har gått sterkt tilbake pga. jakt og oppdyrking. Av større rovdyr fins puma, ulv og coyote. Steppene har store bestander av gravende dyrearter.
Steppene har et særlig stort mangfold av hønsefugler som præriehøns, rapphøns og fasan.